**AKCIONARSKO DRUŠTVO „ODRŽAVANJE ŽELJEZNIČKIH VOZNIH SREDSTAVA“ PODGORICA**

**S T A T U T**

Akcionarskog društva „Održavanje željezničkih voznih sredstava“ Podgorica

(Prečišćeni tekst)

**Podgorica, jun 2025. godine**

Na osnovu člana 114 i133 stav 1 tačka 1 i 2 Zakona o privrednim društvima (’’Sl.list CG’’, br. 65/20, 146/21 i 4/24) u daljem tekst (Zakon o privrednim društvima), Skupština akcionara Akcionarskog društva “Održavanje željezničkih voznih sredstava” Podgorica (u daljem tekstu: Društvo) na sjednici održanoj dana 06.04.2021.godine donijela je Statut Akcionarskog društva “Održavanje željezničkih voznih sredstava” Podgorica, Izmjene i dopune Statuta Akcionarskog društva “Održavanje željezničkih voznih sredstava” Podgorica broj: 1821/9 od 30.06.2025.godine, koje su unešene u:

S T A T U T

**AKCIONARSKOG DRUŠTVA**

**„održavanjE željezničkih voznih sredstava“**

**Podgorica**

**- prečišćeni tekst -**

# 1. OSNOVNE ODREDBE

**Član 1.**

Ovim Statutom(u daljem tekstu: Statut) se regulišu pitanja od značaja za poslovanje i organizaciju Društva, a posebno pitanja za koje je Zakonom o privrednim društvima određeno da se regulišu Statutom i pitanja koja su od zajedničkog interesa za Društvo i njegove akcionare.

**Član 2.**

Statut Akcionarskog društva ”Održavanje željezničkih voznih sredstava” Podogorica sadrži odredbe o:

* pravnom i poslovnom subjektivitetu Društva
* nazivu i sjedištu,
* djelatnosti,
* osnovnom kapitalu i promjeni kapitala,
* zastupanju i potpisivanju Društva,
* unutrašnjoj organizaciji,
* istupanju i odgovornosti u pravnom prometu,
* pravima i obavezama akcionara,
* organima Društva i administraciji,
* opšti i pojedinačni akti Društva,
* finansije i raspodjela dobiti,
* javnost rada,
* poslovnoj tajni,
* zaposleni i sindikalno organizovanje,
* statusne promjene,
* zaštita životne sredine i
* prelaznim i završnim odredbama.

1. **PRAVNI POSLOVNI SUBJEKTIVITET**

Akcionarsko društvo „Održavanje željezničkih voznih sredstava“ Podgorica (u daljem tekstu Društvo) osnovano je Odlukom o restrukturiranju putem odvajanja uz osnivanje novog društva koju je donijela V Vanredna skupština akcionara Željezničkog prevoza Crne Gore AD Podgorica, održana dana 22.12. 2010 godine.

Društvo je osnovano saglasno odredbama Zakona o privrednim društvima, kao akcionarsko društvo i upisano u CRPS dana 31.12.2010.godine pod brojem 4-0009251/001, nakon sprovedenog postupka restrukturiranja - “ŽELJEZNIČKOG PREVOZA CRNE GORE” A.D. Podgorica odvajanja uz osnivanje novog društva A.D. “Održavanje željezničkih voznih sredstava” Podgorica.

**Član 3.**

Matični broj Društva je 02816296.

**Član 4.**

Društvo je osnovano na neodređeno vrijeme.

**3. NAZIV I SJEDIŠTE DRUŠTVA**

**Naziv Društva**

**Član 5.**

Društvo posluje pod nazivom: Akcionarsko društvo „Održavanje željezničkih voznih sredstava“ Podgorica.

Skraćeni naziv Društva glasi: AD “OŽVS” Podgorica .

### Sjedište Društva

**Član 6.**

Sjedište Društva je u Podgorici, Trg Golootočkih žrtava br. 13.

**Znak, pečat, štambilj, memorandum i Dan Društva**

###### Član 7.

Društvo ima znak (logo).

**Član 8.**

Društvo ima internet stranicu na adresi: [www.ozvs.me](http://www.ozvs.me)

Službena adresa Društva za prijem elektronske pošte je: [ozvs@ozvs.me](mailto:ozvs@ozvs.me)

**Član 9.**

Društvo ima pečat i štambilj koji sadrže naziv Društva i sjedište sa utisnutim znakom koji simbolizuje djelatnost.

Pečat je okruglog oblika, prečnika 30 mm, na kojem je ispisan tekst Akcionarsko društvo „ Održavanje željezničkih voznih sredstava” Podgorica i utisnut jedinstven znak koji simbolizuje djelatnost.

Pečat Društva u poslovnim odnosima sa trećim licima, upotrebljava se tako što se može staviti isključivo na dokumenta, isprave, ugovore i sva druga pismena, prethodno potpisana od strane Predsjednika ili članova Odbora direktora, Izvršnog direktora, Sekretara Društva ili drugog lica Društva, po ovlašćenju ili punomoćju.

Štambilj je pravougaonog oblika, dužine 55 mm, širine 20 mm i sadrži pun naziv Društva, oznaku za broj, dan, mjesec, godinu i sjedište Društva.

Društvo ima i štampan memorandum koji sadrži naziv Društva, sjedište i znak koji simbolizuje djelatnost Društva.

**Član 10.**

Upotreba i način korišćenja znaka koji simbolizuje djelatnost Društva, brojpečata i štambilja, njihova upotreba, čuvanje i evidencija, urediće se posebnim aktima.

**Član 11.**

Društvo kao svoj dan slavi „22. decembar“, kada je 2010.godine donijeta Odluka o restrukturiranju Željezničkog Prevoza Crne Gore AD Podgorica putem odvajanja uz osnivanje novog društva Akcionarskog društva „Održavanje željezničkih voznih sredstava“ Podgorica.

**4. DJELATNOSTI**

###### Član 12.

Osnovna djelatnost Društva je 49.10 – željeznički prevoz putnika međumjesni.

Društvo obavlja i sledeće poslovne djelatnosti:

16.10 Rezanje i obrada drveta

20.13 Proizvodnja ostalih osnovnih neorganiskih hemikalija

25.62 Mašinska obrada metala

25.9 Proizvodnja ostalih metalnih proizvoda

25.94 Proizvodnja veznih elemenata i vijčanih mašinskih proizvoda

30.20 Proizvodnja lokomotiva i šinskih vozila

33.11 Popravka metalnih proizvoda

33.14 Popravka električne opreme

33.17 Popravka i održavanje druge transportne opreme

46.71 Trgovina na veliko čvrstim, tečnim i gasovitim gorivima i sličnim proizvodima

49.10 Željeznički putnički saobraćaj, međumjesni

52.10 Skladištenje

52.24 Manipulacija teretom

62.01 Kompjutersko programiranje

62.02 Konsultantske djelatnosti u oblasti informacione tehnologije

62.09 Ostale usluge informacione tehnologije

63.12 Uslužne internet stranice (web portal)

68.10 Kupovina i prodaja vlastitih nekretnina

68.20 Iznajmljivanje vlastitih ili iznajmljenih nekretnina i upravljanje njima

71.20 Tehničko ispitivanje i analize

77.39 Iznajmljivanje i lizing ostalih mašina, opreme i materijalnih dobara

81.29 Usluge ostalog čišćenja

94.20 Djelatnost sindikata.

Društvo će u međunarodnom prometu obavljati sve djelatnosti za koje je registrovano u unutrašnjem prometu.

Društvo može bez upisa u sudski registar, da obavlja i djelatnosti koje služe djelatnosti upisanoj u registar koje se uobičajeno obavljaju uz te djelatnosti u manjem obimu ili povremeno, a služe uvećanju prihoda i doprinose efikasnijem i potpunijem korišćenju kapaciteta, rada i kapitala.

**5. OSNOVNI KAPITAL I PROMJENE KAPITALA**

**Član 13.**

Osnovni kapital Društva iznosi 21.004.256,01 €

**Član 14.**

Osnovni kapital Društva je podijeljen na 4.500.012 akcija.

Nominalna vrijednost jedne akcije iznosi 4.6676 €.

###### Član 15.

Sve akcije su obične, glase na ime i čine jednu klasu akcija.

**Član 16.**

Akcije se emituju, stiču i prenose u dematerijalizovanom obliku i registruju u registru hartija od vrijednosti Centralno klirinškog depozitarnog društva a.d. Podgorica (u daljem tekstu: CKDD), u skladu sa Zakonom kojim je uređeno tržište kapitala.

Učešće akcionara u osnovnom kapitalu i struktura osnovnog kapitala utvrđuju se na osnovu evidencije CKDD.

**Obične i povlašćene akcije, obične i zamjenjive obveznice**

**Član 17.**

Društvo može emitovati obične i povlašćene akcije, zavisno od prava koja se daju vlasnicima akcija. Obične akcije ne mogu se pretvoriti u povlašćene akcije.

**Član 18.**

Vlasnici običnih akcija imaju sljedeća imovinska prava:

* + 1. pravo da raspolagažu akcijama;
    2. prioritetno pravo u sticanju nove emisije akcija i zamjenjivih obveznica uz ograničenja utvrđena zakonom i odlukom Skupštine;
    3. pravo na besplatne akcije u slučaju povećanja akcionarskog kapitala iz sredstva Društva, srazmjerno njegovom ulogu u akcionarskom kapitalu, u skladu sa odlukom o emisiji akcija;
    4. pravo na dividendu, u skladu sa odlukom Skupštine akcionara;
    5. pravo na srazmjerni dio imovine u slučaju likvidacije Društva:
    6. druga prava utvrđena pozitivnim propisima.

**Član 19.**

Vlasnici običnih akcija imaju sljedeća neimovinska prava:

* + - 1. pravo da prisustvuju sjednicama Skupštine akcionara;
      2. pravo da glasaju na sjednicama Skupštini akcionara;
      3. pravo na dostavljanje kopije bilansa stanja i bilansa uspjeha Društva, izvještaja nezavisnog spoljnjeg revizora i/ili informacija od Odbora direktora:
      4. pravo na uvid u kopije finansijskih izvještaja i izvještaj nezavisnog spoljnjeg revizora, u skladu sa pozitivnim propisima;
      5. druga prava utvrđena pozitivnim propisima.

**Član 20.**

Povlašćene akcije mogu biti kumulativne ili nekumulativne.

**Član 21.**

Vlasnici povlašćenih akcija imaju sljedeća prava zagarantovana Zakonom, Statutom Društva ili odlukom o njihovoj emisiji:

1. učešća u radu skupštine, bez prava glasa;
2. pravo na isplatu dividende u unaprijed određenom novčanom iznosu ili procentu od nominalne vrijednosti povlašćene akcije, koji se isplaćuje prije isplate dividende vlasnicima običnih akcija;
3. pravo prvenstva prilikom raspodjele ostatka imovine nakon likvidacije, odnosno stečaja društva u odnosu na vlasnike običnih akcija.

**Član 22.**

Društvo može emitovati obične obveznice i obveznice koje se mogu zamijeniti za obične akcije Društva.

**Član 23.**

Obveznica Društva je hartija od vrijednosti sa fiksnim prihodom, koja daje pravo vlasniku na kamatu i ostala prava utvrđena emisijom obveznice ili ugovorom o otkupu obveznice. Vlasniku obveznice se isplaćuje iznos glavnice koji je jednak ugovorenoj vrijednosti na dan dospijeća.

Odbor direktora donosi odluka o emisiji obveznica.

**Član 24.**

Zamjenjiva obveznica je obveznica koja se može zamijeniti za akciju Društva.

Odluka o emitovanju zamjenjivih obveznica donosi se na skupštini akcionara kojoj prisustvuje dvije trećine akcionara lično ili zastupanih preko punomoćnika ili putem glasačkih listića. Odlukom se obavezno utvrđuje broj akcija koje se dodjeljuju po osnovu svake zamjenjive obveznice.

**Povećanje osnovnog kapitala**

**Član 25.**

Društvo može povećati osnovni kapital dodatnim ulozima svojih akcionara ili novih akcionara konverzijom potraživanja i zamjenjivih hartija od vrijednosti u kacije Društva, iz sredstava rezervi i neraspoređene dobiti Društva; statusnom promjenom.

Kapital će se povećati pod uslovom da Skupština akcionara, kojoj prisustvuju akcionari koji posjeduju najmanje dvije trećine akcija sa pravom upravljanja, donese odluku o povećanju kapitala (odluku o novoj emisiji akcija) i usvoji odgovarajuće izmjene Statuta.

Po osnovu prava preče kupovine, akcije nastale povećanjem kapitala novčanim ulozima moraju biti ponuđene postojećim akcionarima srazmjerno broju akcija koje posjeduju, osim ako se to pravo ne ukine u skladu sa odredbama Zakona o privrednim društvima.

Ukoliko je Društvo izdalo zamjenjive obveznice, kapital se može uvećati izdavanjem novih akcija, za koje vlasnici obveznica mogu zamijeniti svoje obveznice.

**Smanjenje osnovnog kapitala**

**Član 26.**

Društvo može smanjiti kapital putem: povlačenja i poništavanja akcija; smanjivanjem nominalne vrijednosti akcija.

Skupština akcionara može donijeti odluku o smanjenju akcijskog kapitala, ukoliko za takvu odluku glasaju akcionari koji posjeduju najmanje dvije trećine ukupnog broja akcija, uz uslov da su prisutni ili zastupani u Skupštini akcionara posredstvom punomoćnika, ili ukoliko su glasanje izvršili putem glasačkih listića. Obavještenje o sazivanju Skupštine akcionara, na kojoj će se donijeti odluka o smanjenju akcijskog kapitala sadrži razloge smanjenja kapitala i način na koji će se kapital smanjiti.

Društvo ne može izvršiti smanjenje kapitala ako ne ponudi dodatne garancije za svoje obaveze svakom povjeriocu koji to zahtijeva, uz uslov da su potraživanja takvih povjerilaca pravno valjana prije dana objavljivanja odluke o smanjenju kapitala. Društvo je dužno obavijestiti sve povjerioce pisanim putem o odluci o smanjenju kapitala.

**Član27.**

Društvo nije dužno da da obezbjedenje za svoje obaveze prema povjeriocima, ako su njihova potraživanja već u potpunosti i na pouzdan način obezbijeđena.

Društvo nije dužno da da obezbjedenje za svoje obaveze prema povjeriocima, ako ukupna potraživanja povjerilaca nakon smanjivanja osnovnog kapitala društva prelaze vrijednost neto imovine Društva procijenjene od strane nezavisnog procjenjivača.

Društvo nije dužno da da obezbjedenje povjeriocima kada je svrha smanjivanja osnovnog kapitala pokrivanje gubitka i u slučaju smanjivanja osnovnog kapitala bez promjene neto imovine društva.

**Sticanje sopstvenih akcija**

**Član 28.**

Sopstvene akcije su akcije koje akcionarsko društvo stekne od svojih akcionara.

**Član 29.**

Na osnovu odobrenja Skupštine akcionara (i odluke Odbora direktora, u određenim slučajevima saglasno Zakonu o privrednim društvima), Društvo može kupovati sopstvene akcije pri čemu Skupština akcionara određuje maksimalan broj akcija koje se mogu kupiti, kao i maksimalnu cijenu koja se može platiti za te akcije.

Rok za kupovinu sopstvenih akcija ne može biti duži od 2 (dvije) godine.

Ukupna vrijednost ovako stečenih akcija ne može biti veća od 10% (deset procenata) osnovnog kapitala Društva osim ukoliko su akcije stečene:

1. izvršavanjem odluke Skupštine akcionara o smanjenju osnovnog kapitala;
2. na osnovu univerzalnog pravnog sljedbeništva;
3. besteretno ili komisiono od strane banke ili druge finansijske institucije;
4. izvršavanjem zakonskih obaveza ili sudske odluke kojom se nalaže otkup akcija od manjinskih akcionara, posebno u slučajevima spajanja, promjene djelatnosti ili oblika društva, prenosom registrovanog sjedišta Društva u inostranstvo ili uvođenjem ograničenja za prenos akcija;
5. od manjinskih akcionara povezanih privrednih društava kao posljedica prava koje oni koriste;
6. u postupku prinudne prodaje na osnovu sudske odluke za plaćanje duga Društvu od strane akcionara, ako nema drugog načina naplate;
7. od strane investicionih fondova.

**Član 30.**

Društvo neće direktno ili indirektno, davati zajmove, garancije ili obezbjeđivati drugu vrstu finansijske podrške licu koje namjerava da kupi akcije Društva.

**Član31.**

Društvo je dužno da otuđi sopstvene akcije saglasno odredbama Zakona o privrednim društvima.

### 6. ZASTUPANJE I POTPISIVANJE DRUŠTVA

**Član 32**

Društvo predstavlja i zastupa Izvršni direktor u skladu sa ovlašćenjima utvrđenim Zakonom i ovim Statutom.

Za vrijeme odsutnosti ili u slučaju spriječenosti izvršnog direktora, Društvo predstavlja i zastupa lice koje izvršni direktor pisanim putem ovlasti.

**Član 33.**

Izvršni direktor može ovlastiti punomoćnika za zaključenje određenih ugovora i preduzimanje drugih pravnih radnji, na rok koji ne može biti duži od isteka mandata izvršnog direktora.

Punomoćnik može biti lice zaposleno u Društvu, advokat, konsultant ili treće lice.

Ovlašćenje dato punomoćniku može biti isključivo specijalnog karaktera, odnosno za određeni posao ili vrstu posla ili pravnu radnju.

Društvo potpisuje Izvršni direktor, odnosno od njega ovlašćeni zastupnik, tako što uz naziv Društva dodaje svoj potpis.

**Pojam, osnove i karakteristika procure**

**Član 33a.**

Prokura je punomoćje kojim društvo ovlašćuje jedno ili više fizičkih lica da u njegovo ime i za njegov račun zaključuju pravne poslove i preduzimaju druge pravne radnje.

Prokura se izdaje , odlukom odbora direktora ili nadzornog odbora Društva.

Prokura se daje u formi notarskog akta i obavezno registruje u CRPS.

Prokura nije prenosiva na drugo lice.

Prokurista se potpisuje u ime i za račun društva i pored svog potpisa, stavlja oznaku "prokurista".

**Vrste prokure**

**Član 33b.**

Prokura može biti pojedinačna ili zajednička.

Ako je prokura izdata za dva ili više lica bez naznake da se radi o zajedničkoj prokuri, svaki prokurista istupa samostalno.

Ako je prokura izdata kao zajednička prokura, pravni poslovi koje zaključuju ili pravne radnje koje preduzimaju prokuristi punovažni su uz izričitu saglasnost svih prokurista.

Saglasnost iz stava 3 ovog člana može se dati kao prethodna ili naknadna.

**Ovlašćenja i ograničenja ovlašćenja prokuriste**

**Član 33c.**

Prokurista može da zaključuje ugovore i preduzima sve pravne radnje u ime i za račun društva, s tim da bez posebnog ovlašćenja ne može da:

-zaključuje pravne poslove i preduzima pravne radnje u vezi sa sticanjem, otuđenjem ili opterećenjem nepokretnosti, odnosno udjela i akcija koje društvo posjeduje u drugim društvima;

-zaključuje ugovore o zajmu i kreditu;

-preuzima mjenične obaveze i obaveze jemstva;

-zastupa društvo u upravnim i sudskim postupcima, pred arbitražom ili posrednikom;

-da punomoćje za zastupanje drugim licima.

Ograničenja prokure koja nijesu izričito utvrđena zakonom i nemaju dejstvo prema trećim licima, osim ako su registrovana u CRPS.

**Opoziv i otkaz prokure**

**Član 33d.**

Prokura se može opozvati u svakom trenutku, bez obzira na pravne poslove za koje je izdata.

Davalac prokure ne može se odreći prava da opozove prokuru, ni prava da je ograniči ili uslovi.

Prokurista može da otkaže prokuru, s tim da na zahtjev davaoca prokure koji mu je dostavljen u pisanoj formi, dužan je da zaključuje pravne poslove i preduzima druge pravne radnje u periodu od 30 dana od dana dostavljanja otkaza.

Opoziv i otkaz prokure daju se u pisanoj formi i registruju se u CRPS.

#### 7. UNUTRAŠNJA ORGANIZACIJA

###### Član 34.

Akcionarsko društvo „Održavanje željeznickih voznih sredstava“ Podgorica u vlasničko-pravnom smislu predstavlja jednu cjelinu.

Unutrašnja organizacija Društva, u skladu sa djelatnošću, potrebama poslovanja i razvoja, bliže se uređuje aktom o unutrašnjoj organizaciji i sistematizaciji radnih mjesta koji donosi Odbor direktora Akcionarskog društva „Održavanje željeznickih voznih sredstava“ Podgorica.

Poslovi iz djelatnosti obavljaju se preko djelova koji se funkcionalno grupišu prema poslovima koji se u tim djelovima obavljaju.

Aktom o unutrašnjoj organizaciji i sistematizaciji radnih mjesta utvrđuju se radna mjesta i potreban broj izvršilaca, vrsta i stepen stručne spreme, radno iskustvo, posebni uslovi koje izvršioci moraju ispunjavati u skladu sa Zakonom i željezničkim propisima, poslovi sa posebnim ovlašćenjima i odgovornostima i druga pitanja od značaja za unutrašnju organizaciju i uspješnije obavljanje poslova iz djelatnosti Društva.

#### 8. ISTUPANJE I ODGOVORNOST U PRAVNOM PROMETU

##### **Član 35.**

Društvo u granicama predmeta poslovanja samostalno istupa u pravnom prometu, zaključuje pravne poslove i preduzima druge pravne radnje od značaja za obavljanje djelatnosti Društva.

**Član 36.**

Društvo obavlja platni promet preko žiro računa kod poslovnih banaka.

**Član 37.**

Društvo za svoje obaveze odgovara cjelokupnom svojom imovinom.

**9. PRAVA I OBAVEZE AKCIONARA**

**Član 38.**

Akcionar je fizičko ili pravno lice čija je odgovornost ograničena do visine uloga i koje je vlasnik najmanje jedne akcije u Društvu.

Za obaveze Društva, akcionar odgovara do visine uloga u akcionarskom kapitalu Društva.

**Član 39.**

Svaki akcionar ima prava koja mu daju akcije u njegovom vlasništvu, s tim da vlasnici iste klase akcija imaju ista prava.

**Član 40.**

Prema svim akcionarima postupa se jednako u jednakim okolnostima.

**Član 41.**

Akcionari imaju sljedeća imovinska prava:

1. pravo da raspolažu akcijama u skladu sa Zakonom:
2. pravo preče kupovine u postupku nove emisije akcija i zamjenjivih obveznica, uz ograničenja utvrđena Zakonom o privrednim društvima i odlukom Skupštine;
3. pravo na besplatne akcije u slučaju povećanja akcionarskog kapitala iz sredstva Društva, srazmjerno njegovom ulogu u akcionarskom kapitalu, u skladu sa odlukom o emisiji akcija;

4. pravo na dividendu, u skladu sa odlukom Skupštine akcionara;

5. pravo na srazmjerni dio preostale imovine nakon sprovedenog postupka likvidacije

Društva;

6. druga prava utvrđena pozitivnim propisima.

**Član 42.**

Akcionari imaju sljedeća neimovinska prava:

pravo da prisustvuje sjednicama Skupštine akcionara:

pravo da glasaju na sjednicama Skupštini akcionara;

pravo da zahtijeva da mu Sekretar Društva, bez nadoknade i toku radnog vremena, stavi na uvid u prostorijama sjedišta Društva i omogući kopiranje o trošku akcionara: bilansa stanja, bilansa uspjeha, poreskih prijava i izvještaja o plaćenim porezima za tri posljednje poslovne godine; zapisnika sa sjednica skupštine akcionara; spiska lica ovlašćenih za zastupanje Društva; spiska članova Odbora direktora, sa podacima o adresi, datumu izbora ili imenovanja i periodu na koji je svaki član izabran ili imenovan, kao i o funkcijama koje oni obavljaju u drugim pravnim licima; drugih dokumenta koje je Društvo dužno da dostavi Skupštini na uvid.

pravo na uvid u kopije finansijskih izvještaja i izvještaj nezavisnog spoljnjeg revizora, u skladu sa pozitivnim propisima:

druga prava utvrđena pozitivnim propisima.

**Član 43.**

Akcionar može tražiti od Društva da mu otkupi akcije po prosječnoj tržišnoj cijeni koje su akcije Društva imale u posljednjih 6 (šest) mjeseci prije dana kada je donijeta odluka na Skupštini akcionara ili u visini srazmjernog dijela neto vrijednosti imovine Društva na dan kada je Skupština donijela odluku, ako je akcionar na Skupštini glasao protiv u slučajevima:

1. promjene ugovora o osnivanju, odnosno statuta Društva kojim se ugrožavaju

njegova prava;

podjele Društva, kada raspodjela akcija Društava koja nastaju podjelom nije izvršena proporcionalno vlasničkoj strukturi Društva koje se dijeli;

kada se u postupku restrukturiranja, kumulativno vrši srazmjerna zamjena akcija i novčana nadoknada za poništene akcije;

kada je Skupština ograničila ili ukinula prioritetno pravo akcionara da upiše akcije ili stekne zamjenjive obveznice;

donošenja odluke o raspolaganju (kupovini, prodaji, zakupu, zamjeni, sticanju ili drugom raspolaganju) od strane Društva imovinom velike vrijednosti.

Pravo iz prethodnog stava ovog člana akcionar može ostvariti ako je do dana održavanja sjednice Skupštine akcionara dostavio Društvu pisano obavještenje o namjeri da koristi to pravo, ukoliko Skupština donese odluku sa kojom nije saglasan. Pisani zahtjev za otkup akcija može se podnijeti Društvu u roku od 30 (trideset) dana od dana održavanja Skupštine akcionara.

Postupajući po zahtjevu akcionara. Društvo je dužno da obračuna iznos prosječne tržišne cijene koje su akcije Društva imale u posljednjih 6 (šest) mjeseci prije dana kada je donijeta odluka na Skupštini akcionara i iznos srazmjernog dijela neto vrijednosti imovine Društva na dan kada je Skupština akcionara donijela odluku i da akcionaru isplati veću od te dvije vrijednosti.

#### 10. ORGANI DRUŠTVA I ADMINISTRACIJA

**Član 44.**

Upravljanje Društvom organizovano je kao jednodomno, u skladu sa Zakonom o privrednim društvima.

Organi društva kod jednodomnog upravljanja su:

1. Skupština akcionara;

2. Odbor direktora;

3. Izvršni direktor.

Organi upravljanja društvom su:

1. Odbor direktora,

2. Izvršni direktor.

**Skupština**

**Član 45.**

Skupštinu akcionara čine svi akcionari, nezavisno od broja i klase akcija koje posjeduju.

**Član 46.**

Sjednice skupštine akcionara su redovne i vanredne.

Društvo je dužno da održi redovnu sjednicu skupštine jednom godišnje.

**Član 47.**

Skupštini akcionara prisustvuju akcionari Društva, odnosno njihovi zakonski zastupnici, zastupnici, punomoćnici i/ili prokuristi.

Članovi Odbora direktora, izvršni direktor i sekretar Društva su dužni da prisustvuju Skupštiniakcionara Društva.

**Član 48.**

Skupština akcionara Društva ima isključivo pravo da:

1. donosi Statut i vrši izmjene i dopune Statuta,
2. bira i razrješava članove Odbora direktora,
3. imenuje i razrješava revizora ,
4. imenuje i razrješava likvidatora,
5. odlučuje o visini naknadačlanova Odbora direktora,
6. usvaja godišnje finansijske iskaze i izvještaj o poslovanju Društva,
7. donosi odluku o raspolaganju imovinom Društva (kupovini, prodaji, zakupu, zamjeni, sticanju ili na drugi način raspolaganju) čija je vrijednost veća od 20% (dvadeset procenata) knjigovodstvene vrijednosti imovine Društva,
8. donosi odluke o raspodjeli dobiti i pokriću gubitka,
9. povećava ili smanjuje osnovni kapital Društva utvrđen Statutom, zamjenjuje akcije jedne klase akcijama druge,
10. donosi odluku o dobrovoljnoj likvidaciji Društva, restrukturiranju ili podnošenju predloga za pokretanje stečajnog postupka,
11. odobrava procjenu nenovčanih uloga;
12. razmatra pitanja iz nadležnosti Odbora direktora koja se odnose na poslovanjeDruštva;
13. odobrava zaključivanje ugovora o kupovini imovine od osnivača ili većinskog akcionara Društva, kada isplata prevazilazi jednu desetinu osnovnog kapitala Društva utvrđenog Statutom i kada ugovor treba zaključiti u roku od 2 (dvije) godine od registracije društva;
14. donosi odluke o emisiji obveznica, odnosno zamjenjivih obveznica ili drugih zamjenjivih hartija od vrijednosti;
15. ograničava ili ukida prioritetno pravo akcionara da upišu akcije ili steknu zamjenjive obveznice, uz saglasnost dvotrećinske većine glasova akcionara na koje se ta odluka odnosi:
16. donosi odluku o samostalnom ili zajedničkom osnivanju drugog privrednog društva ili odluku kojom ovlašćuje organe upravljanja u privrednom društvu da donesu odluku o samostalnom ili zajedničkom osnivanju jednog, više ili neodređenog broja privrednih društava;
17. donosi poslovnik o radu;
18. donosi i druge odluke u skladu sa Statutom Društva.

**Redovna Skupština akcionara**

**Član 49.**

Redovna godišnja Skupština akcionara je skupština koja se održava u roku od 6 (šest) mjeseci od dana završetka svake poslovne godine.

**Član 50.**

Redovnu godišnju Skupštinu akcionara saziva Odbor direktora.

Po nalogu Odbora direktora, sekretar Društva organizuje Skupštinu akcionara.

**Član 51.**

Ukoliko Odbor direktora ne sazove redovnu godišnju Skupštinu u predviđenom roku, pravo sazivanja Skupštine imaju akcionari čije akcije predstavljaju najmanje 5% (pet procenata) osnovnog kapitala, koji upućuju Odboru direktora zahtjev za sazivanje Skupštine akcionara, dnevni red Skupštine i predloge odluka koje na Skupštini treba da se donesu.

Odbor direktora je dužan da sazove Skupštinu akcionara u roku od 30 (trideset) dana od dana prijema zahtjeva za sazivanje Skupštine akcionara na teret sredstava Društva.

**Član 52.**

Obavještenje o sazivanju Skupštine akcionara dostavlja se najkasnije 30 (trideset) dana prije dana održavanja Skupštine.

Odbor direktora je dužan da obavještenje o sazivanju Skupštine akcionara objavi 2 (dva) puta u najmanje jednom dnevnom štampanom mediju koji se izdaje u Crnoj Gori i na internet stranici Društva.

Obavještenje o sazivanju Skupštine akcionara sadrži:

* + 1. mjesto održavanja sjednice Skupštine akcionara;
    2. datum i vrijeme sjednice Skupštine akcionara;
    3. predlog dnevnog reda Skupštine akcionara sa jasnom naznakom o kojim tačkama dnevnog reda Skupština akcionara treba da donese odluku i navođenjem klase i ukupnog broja akcija koja o toj odluci glasa i većine koja je potrebna za donošenje te odluke, sa obavještenjem gdje akcionari mogu izvršiti uvid u materijale i predloge odluka koje će se razmatrati na Skupštini akcionara;
    4. adresu internet stranice Društva na kojoj će biti dostupne prethodno navedene informacije;
    5. uputstvo o pravima i načinu ostvarivanja prava akcionara da učestvuju i glasaju na sjednici Skupštine akcionara.

Na dan objavljivanja odnosno slanja obavještenja o održavanju Skupštine akcionara. Društvo na svojoj internet stranici objavljuje obavještenje o sazivanju Skupštine akcionara.

**Član 53.**

Materijali sa prijedlozima odluka koje treba da se razmotre na Skupštini akcionara, izlažu se na uvid akcionarima u sjedištu Društva, odnosno u prostorijama Društva izvan sjedišta, ako se djelatnost obavlja u više mjesta, najmanje 20 (dvadeset) dana prije održavanja sjednice Skupštine akcionara.

Sekretar Društva je dužan da na zahtjev akcionara dostavi elektronskom poštom (na adresu koju odredi akcionar) obavještenje o sazivanju Skupštine akcionara i materijale koji će se razmatrati na Skupštini, sa predlozima odluka.

Dnevni red Skupštine akcionara

**Član 54.**

Skupština akcionara ne može donositi odluke o pitanjima koja nijesu na dnevnom redu, osim ukoliko svi akcionari sa pravom glasa prisustvuju skupštini i jednoglasno prihvate izmjenu dnevnog reda.

U slučaju izmjene ili proširenja dnevnog reda, akcionari se obavještavaju o izmjenama dnevnog reda na način na koji se obavještavaju o održavanju skupštine akcionara i to najkasnije 10 (deset) dana prije dana održavanja Skupštine.

Akcionari koji posjeduju najmanje 5% (pet procenata) osnovnog kapitala imaju pravo da zahtijevaju od Odbora direktora proširenje dnevnog reda Skupštine akcionara najkasnije 15 (petnaest) dana prije dana održavanja Skupštine akcionara, odnosno da pod ranije uvrštenu tačku dnevnog reda uvrsti i njihov predlog odluke.

Uz pisani zahtjev za proširenje dnevnog reda Skupštine akcionara. akcionari dostavljaju i predloge odluka koje su predložene kao tačke dnevnog reda. U prethodnom slučaju, Odbor direktora je dužan da proširi dnevni red skupštine.

Predlog proširenog dnevnog reda, sa predloženim odlukama. Društvo će bez odlaganja objaviti na svojoj internet stranici

**Član 55.**

Ako se Skupština akcionara ne održi, ponovljena Skupština se može održati samo po istom dnevnom redu koji je bio predviden za skupštinu koja nije održana.

**Postupanje na sjednici Skupštine akcionara**

**Član 56.**

Skupštinom akcionara predsjedava izvršni direktor, ukoliko drugačije ne odluči većina prisutnih ili zastupanih akcionara.

Sekretar sjednice Skupštine akcionara je sekretar Društva.

**Član 57.**

Prisustvo akcionara ili njihovih punomoćnika na Skupštini akcionara dokazuje se potpisivanjem liste prisutnih na kojoj se iskazuje i broj glasova koje posjeduje svaki akcionar.

Listu prisutnih akcionara potpisuju predsjedavajući sjednicom Skupštine i sekretar Društva.

**Član 58.**

Akcionari koji imaju pravo učešća u radu Skupštine akcionara određuju se na osnovu spiska akcionara iz CKDD, koji je Društvo dužno da pribavi najranije 2 (dva) radna dana prije održavanja sjednice.

Društvo je dužno da na Skupštini akcionara obavijesti akcionare o datumu na koji je utvrđen spisak akcionara.

Akcionari koji su na spisku akcionara iz CKDD na dan pribavljanja spiska akcionara mogu učestvovati u radu Skupštine akcionara, u skladu sa Poslovnikom o radu Skupštine, i tako ostvarivati prava akcionara.

Društvo ima pravo da utvrdi identitet akcionara čijim se akcijama upravlja preko određenog kastodi (vlasničkog) računa, ukoliko akcije kojima se upravlja preko tog računa čine više od 0,5% (pola procenta) osnovnog kapitala društva ili daju više od 0,5% (pola procenta) glasačkih prava.

**Član 59.**

Zapisnik sa Skupštine akcionara potpisuju predsjedavajući Skupštine akcionara, sekretar Društva i najmanje 1 (jedan) akcionar koga ovlasti Skupština akcionara (ovjeravač zapisnika).

Uz zapisnik sa sjednice Skupštine akcionara se prilažu: lista prisutnih akcionara, kopije punomoćja i glasački listići kojima su se akcionari izjasnili unaprijed ili na Skupštini akcionara.

Zapisnik sa Skupštine akcionara sačinjava se u roku od 8 (osam) dana od dana održavanja sjednice i obavezno sadrži: datum, mjesto i vrijeme održavanja Skupštine akcionara, imena predsjedavajućeg, sekretara Skupštine akcionara, lica koja ovjeravaju zapisnik, članova radnih tijela Skupštine (ako su bila formirana), podatke o kvorumu, dnevnom redu, načinu i rezultatima glasanja i tekst usvojenih odluka na Skupštini akcionara.

**Kvorum**

**Član 60.**

Kvorum redovne Skupštine akcionara ćine akcionari koji posjeduju više od polovine o ukupnog broja akcija sa pravom glasa, a koji su prisutni ili su zastupani putem punomoćnika ili su glasali putem glasačkih listića.

Ako se na Skupštini akcionara ne postigne potreban kvorum, Skupština akcionara može se ponovo sazvati sa istim dnevnim redom, s tim da se obavještenje o sazivanju ponovljene Skupštine akcionara mora objaviti najmanje 2 (dva) puta u najmanje jednom dnevnom štampanom mediju koji se izdaje u Crnoj Gori i na svojoj internet stranici, najmanje 10 (deset) dana prije održavanja ponovljene Skupštine akcionara, na kojoj kvorum čine akcionari koji posjeduju najmanje 33% (trideset tri procenta) od ukupnog broja akcija sa pravom glasa, a koji su prisutni ili su zastupljeni preko punomoćnika ili su glasali putem glasačkih listića.

Ponovljena Skupština akcionara se može održati najkasnije 30 (trideset) dana od dana održavanja Skupštine akcionara na kojoj nije postignut kvorum.

Ako se na ponovljenoj Skupštini akcionara ne postigne kvorum, treća skupština akcionara se može sazvati na način i u rokovima kao ponovljena Skupština akcionara, s tim da se ne zahtijeva postojanje kvoruma, a Skupština akcionara donosi odluke o svim pitanjima koja su na dnevnom redu nezavisno od broja akcija koje su zastupljene.

**Član 61.**

Ukoliko je za donošenje odluke na Skupštini akcionara potrebna saglasnost akcionara koji posjeduju akcije određene klase, odluka se može donijeti od strane tih akcionara, samo ako sjednici prisustvuju akcionari koji posjeduju više od polovine akcija te klase.

**Donošenje odluka**

**Član 62.**

Nakon glasanja po svakoj pojedinačnoj odluci, predsjedavajući sjednice obavještava Skupštinu akcionara o glasanju "za" ili "protiv" prisutnih akcionara koji imaju pravo glasa na Skupštini, kao i o glasanju akcionara koji su to uradili pisanim putem.

Na zahtjev akcionara. predsjedavajući sjednice Skuštine akcionara dužan je da na samoj sjednici utvrdi tačan broj glasova za donošenje ili protiv donošenja pojedine odluke.

Glasanje putem glasačkih listića je obavezno kada se biraju članovi Odbora direktora i ako to zahtijevaju akcionari ili njihovi punomoćnici koji posjeduju najmanje 5% (pet procenata) glasačkih prava na Skupštini.

Skupština donosi odluku većinom glasova prisutnih ili zastupanih akcionara ili putem glasačkih listića, osim u slučajevima kada se za donošenje odluke zahtijeva druga većina.

**Član 63.**

Prisutni ili zastupljeni akcionari koji nemaju pravo glasa po nekoj tački dnevnog reda prilikom odlučivanja na Skupštini akcionara računaju se prilikom utvrđivanja kvoruma, ali se ne uzimaju u obzir prilikom donošenja odluka.

**Sporazum akcionara o glasanju**

**Član 64.**

Sporazum akcionara o glasanju je ugovor između određenog broja akcionara Društva sa ciljem da se unaprijed odredi kako da glasaju po osnovu svojih akcija, na određeni način i o određenim pitanjima na Skupštini akcionara, bilo daje zaključen uz podršku organa društva, udruženja akcionara ili samoorganizovanjem akcionara.

Sporazum obavezuje samo akcionare koji su ga potpisali.

Sporazum o glasanju može se zaključiti za jednu Skupštinu akcionara i ponovljenu sjednicu Skupštine akcionara. ili za određeno vrijeme, koje ne može biti duže od 5 godina.

Kada je sporazumom postignut dogovor o glasanju, akcionari prisustvuju sjednici Skupštine akcionara da bi glasali kako je dogovoreno ili imenuju zajedničkog punomoćnika sa ovjerenim punomoćjem.

**Član 65.**

Ako je sporazum zaključen za duži vremenski period (do pet godina), u sporazumu se predviđa način postizanja dogovora, odnosno usaglašavanja akcionara unaprijed o glasanju za predstojeće Skupštine akcionara. kao i rješavanje mogućih sporova izabranom arbitražom ili određivanjem trećeg lica.

**Vanredna Skupština**

**Član 66.**

Vanredna Skupština akcionara je svaka Skupština akcionara, osim redovne godišnje Skupštine akcionara.

Vanrednu skupštinu akcionara saziva Odbor direktora u slučaju ako:

* 1. akcionari koji imaju najmanje 5% (pet procenata) glasačkih prava dostave pisani zahtjev za održavanje Skupštine akcionara;
  2. Odbor direktora predlaže da se:

a) mijenja djelatnost Društva;

b) mijenja iznos osnovnog kapitala Društva;

c) prije isteka ugovorenog roka mijenja nezavisni revizor;

d) mijenja član Odbora direktora prije isteka njegovog mandata;

* 1. je potrebno razmotriti ozbiljne gubitke Društva ili dati odobrenje Društvu da kupi sopstvene akcije;
  2. se odobrava reorganizacija, spajanje, dobrovoljna likvidacija ili podnošenje predloga za pokretanje stečajnog postupka Društva:
  3. prestane članstvo članu Odbora direktora:
  4. to zahtjeva revizor koji je podnio ostavku;
  5. Odbor direktora smatra da određeno pitanje treba razmotriti na vanrednoj Skupštini.

**Član 66a**

1) Odbor direktora, odnosno nadzorni odbor dužan je da sazove vanrednu skupštinu akcionara na zahtjev 95% akcionara sa pravom glasa.

(2) Vanredna skupština iz stava 1 ovog člana saziva se u roku od osam dana od dana prijema zahtjeva za sazivanje skupštine, a održaće se u roku od 21 dan od dana donošenja odluke o sazivanju skupštine.

(3) Ako odbor direktora ili nadzorni odbor, u roku iz stava 2 ovog člana, ne sazove skupštinu akcionara, akcionari koji su podnijeli zahtjev za sazivanje skupštine imaju pravo da sazovu skupštinu, na teret sredstava društva, u roku od pet dana od dana isteka roka za sazivanje skupštine.

(4) Skupština akcionara iz stava 3 ovog člana održaće se u roku od 15 dana od dana donošenja odluke o sazivanju.

(5) Obavještenje o sazivanju skupštine iz st. 1 i 3 ovog člana objaviće se dva puta u najmanje jednom dnevnom štampanom mediju koji se izdaje u Crnoj Gori i na internet stranici društva, u što kraćem roku, a ne duže od dva dana od dana donošenja odluke o sazivanju.

(6) Vanredna skupština akcionara može biti sazvana bez pridržavanja navedenih rokova, uz uslov da se svi akcionari sa pravom glasa ili njihovi punomoćnici saglase sa tim.

**Član 67.**

Odredbe ovog Statuta u vezi sa dnevnim redom, postupanjem, kvorumom i odlučivanjem redovne Skupštine akcionara shodno se primjenjuju i na vanrednu Skupštinu akcionara. ukoliko nije drugačije regulisano u pogledu vanredne Skupštine akcionara.

**Član 68.**

U ime Odbora direktora, Sekretar Društva organizuje vanrednu Skupštinu akcionara u skladu sa postupkom predviđenim za sazivanje redovne Skupštine akcionara, najkasnije 30 (trideset) dana prije dana održavanja Skupštine.

**Član 69.**

Ako se Skupština akcionara ponovo saziva, akcionari moraju biti o tome obaviješteni najkasnije 10 (deset) dana prije dana održavanja Skupštine akcionara.

**Član 70.**

Skupština akcionara može biti sazvana bez pridržavanja navedenih rokova, uz uslov da se svi akcionari sa pravom glasa ili njihovi punomoćnici saglase sa tim.

**Član 71.**

Dnevni red Vanredne Skupštine akcionara utvrđuje Odbor direktora, izuzev u slučajevima kada Skupštinu akcionara saziva Privredni sud Crne Gore.

**Odbor direktora**

**Član 72.**

Odbor direktora je kolektivno tijelo koje bira Skupština akcionara.

Odbor direktora upravlja poslovima Društva i vrši nadzor nad tekućim poslovanjem.

Odluke Odbora direktora izvršavaju izvršni direktor i sekretar Društva.

Članovi Odbora direktora upisuju se u CRPS u skladu sa Zakonom.

**Član 73.**

Odbor direktora ima 5 (pet) članova, od kojih su 2 (dva) člana nezavisna.

**Član 74.**

Pitanja od značaja za rad Odbora direktora uređuju se Poslovnikom o radu Odbor

direktora.

**Član 75.**

Radom Odbora direktora rukovodi predsjednik Odbora direktora.

**Izbor članova Odbora direktora**

**Član 76.**

Za člana Odbora direktora može biti izabrano samo poslovno sposobno lice, koje ima najmanje VI stepen stručne spreme.

**Član 77.**

Član Odbora direktora ne može biti:

* + - * 1. lice koje je osuđeno za krivična djela: protiv prava iz rada, protiv intelektualne svojine, protiv platnog prometa i privrednog poslovanja, protiv imovine i službene dužnosti, u roku od tri godine od dana pravnosnažnosti presude, s tim da se u taj period ne uračunava vrijeme provedeno na izdržavanju kazne zatvora;
        2. lice kojem je izrečena mjera zabrane obavljanja djelatnosti koja čini pretežnu djelatnost Društva, za vrijeme dok traje ta zabrana;
      1. lice koje samostalno ili posredstvom povezanih lica obavlja privrednu djelatnost koja je konkurentska u odnosu na djelatnosti koje obavlja Društvo, u zemlji i/ili inostranstvu;
      2. revizor Društva ili lice koje je bilo angažovano u vršenju revizije finansijskih izvještaja Društva;
      3. izvršni direktor Društva.

Lice koje ima status javnog funkcionera po nekom drugom osnovu može biti predsjednik ili član Odbora direktora, izuzetno u skladu sa Zakonom.

**Član 78.**

Članovi Odbora direktora biraju se na period od 1 (jedne) godine (mandat). Po isteku mandata, član Odbora direktora može biti ponovo imenovan.

**Član 79.**

Pravo predlaganja kandidata za članove Odbora direktora imaju akcionar ili akcionari koji zajedno imaju najmanje 5% (pet procenata) osnovnog kapitala Društva.

Prijedlog kandidata za člana ili članove Odbora direktora mora biti obrazložen na način što će se navesti osnovni podaci o kandidatu, datum i mjesto rođenja, školska sprema, kratka radna biografija, radni status i mjesto prebivališta.

Uz prijedlog se mora dostaviti potpisana izjava o prihvatanju kandidature.

**Član 80.**

Prilikom izbora Odbora direktora, svaka akcija sa pravom glasa daje broj glasova jednak broju članova Odbora direktora. Kandidati koji osvoje najveći broj glasova, izabrani su za članove Odbora direktora. Akcionar ima pravo da sve svoje glasove da jednom kandidatu ili da ih rasporedi na više kandidata.

Glasanje za članove Odbora direktora je uspješno ako:

* + - * 1. su svi članovi Odbora direktora izabrani u istom krugu glasanja;
        2. su nezavisni direktori zastupljeni u istom ili većem broju od broja utvrđenog ovim Statutom;
        3. je svaki od izabranih kandidata za člana Odbora direktora dobio više glasova od bilo koje kandidata koji nije izabran.

**Član 81.**

Odlukom Skupštine akcionara predsjedniku i članovima Odbora direktora odredjuje se naknada za rad u Odboru direktora.

**Način rada Odbora direktora**

**Član 82.**

Odbor direktora odlučuje o poslovima iz svog djelokruga na sjednicama koje se održavaju najmanje jednom mjesečno.

**Član 83.**

Izvršni direktor i sekretar prisustvuju svim sjednicama Odbora direktora, ukoliko Odbor direktora ne odluči drugačije.

**Član 84.**

Predsjednik i članovi Odbora direktora po pravilu prisustvuju sjednicama Skupštine akcionara i dužni su da odgovore na postavljena pitanja od strane akcionara u vezi sa materijalom i predloženim tačkama dnevnog reda.

**Član 85.**

Član Odbora direktora nema pravo glasa kada odbor odlučuje o njegovoj odgovornosti ili radu u Društvu.

**Član 86.**

Sjednice Odbora direktora mogu se održati i elektronskim putem, telefonom, telegrafom, telefaksom ili upotrebom drugih sredstava audio-vizuelne komunikacije, u skladu sa odredbama Poslovnika o radu Odbora direktora.

**Nadležnosti Odbora direktora**

**Član 87.**

Odbor direktora upravlja Društvom, donosi odluke i preduzima aktivnosti koje smatra korisnim za poslovanje Društva, osim odluka i/ili poslova koji su izričito u nadležnosti Skupštine akcionara i odluka i/ili poslova koji su u nadležnosti izvršnog direktora.

**Član 88.**

Odbor direktora:

utvrđuje poslovnu politiku i strategiju Društva;

utvrđuje računovodstvene politike Društva;

utvrđuje politike upravljanja rizicima u Društvu;

vrši nadzor nad poslovanjem Društva;

upravlja Društvom i daje smjernice izvršnom direktoru u pogledu vođenja poslova Društva;

donosi odluku o unutrašnjoj organizaciji Društva i akt o sistematizaciji u Društvu;

bira predsjednika Odbora direktora, iz reda članova Odbora direktora;

imenuje i razrješava izvršnog direktora;

imenuje i razrješava sekretara Društva;

imenuje i razrješava odgovorna lica u Društvu, na predlog izvršnog direktora;

utvrđuje radna mjesta od posebnog značaja za rad i poslovanje Društva;

donosi planove programa rada i razvoja;

usvaja godišnje biznis planove;

odlučuje o otvaranju predstavništva Društva;

donosi odluke o utvrđivanju cijene održavanja i drugih usluga;

donosi odluku o utvrđivanju obračunske vrijednosti koeficijenta;

imenuje i razrješava članove stalnih i povremenih komisija Odbora direktora;

izdaje i opoziva pojedinačnu i zajedničku prokuru;

saziva redovnu i vanrednu Skupštinu akcionara i utvrđuje predlog dnevnog reda sa predlozima odluka i drugih materijala;

izvršava odluke Skupštine akcionara;

predlaže politiku naknada članovima organa upravljanja;

imenuje revizorski odbor;

na predlog revizorskog odbora imenuje lica zadužena za sprovođenje interne revizije u Društvu;

imenuje lice odgovorno za praćenje usklađenosti poslovanja sa zakonom i drugim propisima;

usvaja tromjesečne izvještaje izvršnog direktora o poslovanju Društva;

podnosi skupštini akcionara godišnje finansijske iskaze i izvještaj o poslovanju Društva;

usvaja elaborat o rezultatima obavljenog popisa imovine i obaveza Društva;

usvaja izvještaj o procijeni vrijednosti imovine Društva;

usvaja plan investicija;

donosi odluke o prodaji i/ili opterećenju pokretne i/ili nepokretne imovine, Društva (kupovini, prodaji, zakupu, zamjeni, sticanju ili na drugi način raspolaganju) čija je vrijednost manja od 20% knjigovodstvene vrijednosti imovine Društva;

odlučuje o uzimanju i/ili davanju zajmova;

odlučuje o kreditnom zaduženju Društva iodobravanju depozita;

odlučuje o zaključenju ugovora o javno-privatnim partnerstvima;

34. odobrava zaključenje sudskih i vansudskih poravnanja i odlučuje o alternativnom rješavanju sporova; ukoliko vrijednost predmeta spora prelazi iznos od **20.000**€;

35. donosi politiku upravljanja povjerljivim poslovnim podacima (poslovna tajna);

36. donosi politiku kojom se ureduju aspekti društveno odgovornog poslovanja;

37. donosi politiku zaštite životne sredine,

38. donosi opšta akta, osim Statuta;

39. donosi Poslovnik o svom radu;

40. odlučuje i o drugim pitanjima u skladu sa Zakonom i ovim Statutom.

**Član 89.**

Odbor direktora na redovnoj sjednici Skupštine akcionara podnosi izvještaje o:

računovodstvu i finansijskom stanju Društva;

usklađenosti poslovanja Društva sa zakonom i drugim propisima;

kvalifikovanosti i nezavisnosti revizora Društva u odnosu na Društvo;

ugovorima zaključenim između Društva i članova Odbora direktora, kao i sa licima koja su sa njima povezana, u smislu Zakona o privrednim društvima;

sticanju sopstvcnih akcija Društva:

rezultatima poslovanja Društva, kao i ukupnoj finansijskoj poziciji u kojoj se Društvo nalazi, sa opisom glavnih rizika kojima je Društvo izloženo, uključujući i sve važnije poslovne događaje koji su se pojavili po isteku poslovne godine;

očekivanom razvoju Društva u budućnosti.

**Predsjednik Odbora direktora**

**Član 90.**

Predsjednik Odbora direktora bira se iz reda članova Odbora direktora.

Predsjednik Odbora direktora, ovlašćen je da:

1. saziva i predsjedava sjednicama Odbora direktora;

2. predlaže dnevni red i vodi računa o zapisniku sa sjednica;

3. prati i osigurava implementaciju odluka Odbora direktora;

4. koordinira poslove koji se odnose na izradu, projektovanje i promociju programa i

strategije razvoja; prestrukturiranje, reorganizaciju i privatizaciju Društva;

5. koordinira i ostvaruje poslovnu saradnju sa strateškim domaćim i stranim

partnerima i međunarodnim organizacijama;

* + - 1. obezbjedjuje blagovremenost informacija o ukupnom radu i poslovanju Društva za

potrebe Odbora direktora;

7. zaključuje ugovore o radu sa Izvršnim direktorom i Sekretarom Društva;

8. zaključuje ugovore sa komisijama i radnim tijelima koje imenuje Odbor direktora

za izvršenje određenih poslova;

9. odobrava službena putovanja u inostranstvo izvršnom direktoru i sekretaru;

10.vrši i druge poslove predvidjene Zakonom i ovim Statutom.

Odbor direktora može, u bilo koje vrijeme, bez navođenja razloga, da razriješi i izabere novog predsjednika Odbora direktora, odnosno zamjenika predsjednika Odbora direktora.

Službena putovanja u inostranstvo predsjedniku Odbora direktora odobrava Odbor direktora.

**Član 91.**

Sjednicu Odbora direktora može da zakaže predsjednik Odbora direktora lično ili na zahtjev člana Odbora direktora.

Ako predsjednik Odbora direktora ne sazove sjednicu Odbora direktora na zahtjev člana Odbora direktora, u roku od 30 (trideset) dana od dana podnošenja zahtjeva, sjednicu Odbora direktora može sazvati bilo koji član. Član Odbora direktora koji sazove sjednicu u zahtjevu navodi razloge za sazivanje sjednice i predlaže dnevni red.

U slučaju odsutnosti predsjednika Odbora direktora, svaki od članova odbora direktora može sazvati sjednicu odbora, a većinom glasova prisutnih članova bira se jedan od njih za predsjedavajućeg na početku sjednice.

Sjednica Odbora direktora može se održati ako joj prisustvuje više od polovine članova, a odluke se donose ako najmanje polovina prisutnih članova odbora direktora glasa za njih.

Članovi Odbora direktora imaju jednako pravo glasa, a u slučaju jednakog broja glasova, glas predsjednika Odbora direktora, odnosno predsjedavajućeg je odlučujući.

Član Odbora direktora nema pravo glasa kada Odbor odlučuje o njegovoj odgovornosti ili radu u Društvu.

**Odgovornost članova Odbora direktora**

**Član 92.**

Član Odbora direktora upravlja poslovanjem Društva sa pažnjom dobrog privrednika i stručnjaka, u razumnom uvjerenju da djeluje u najboljem interesu Društva.

U svom radu članovi Odbora obavezni su:

obezbijede primjenu odgovarajućih mjera radi kontrole poslovanja i preuzimanja obaveza od strane Društva;

učestvuju u razmatranju svakog pitanja o kojem Odbor odlučuje:

koriste ovlašćenja samo u korist Društva, uključujući, da ne koriste imovinu Društva za vlastite potrebe, da ne koriste povjerljive informacije Društva radi sticanja lične dobiti, da ne zloupotrebljavaju svoju funkciju i da ne iskorišćavaju poslovne mogućnosti Društva za zaključivanje vlastitih poslova;

da čuvaju poslovne tajne Društva.

**Član 93.**

Član Odbora direktora ne odgovora Društvu za greške prilikom donošenja uobičajenih poslovnih odluka, ukoliko je postupao sa pažnjom dobrog privrednika i poštovao pravila struke.

Ako se prava akcionara. utvrđena Zakonom o privrednim društvima i ovim Statutom Društva, ostvaruju u sudskom postupku, članovi Odbora direktora solidarno odgovaraju za pričinjenu štetu koju su pretrpjeli akcionari zbog nepoštovanja njihovih prava.

Za štetu i troškove postupka neće odgovarati član Odbora direktora koji je svoju nesaglasnost sa odlukom po osnovu koje je akcionar pretrpio štetu unio u zapisnik, kao i član Odbora direktora koji nije prisustvovao sjednici Odbora direktora, a svoje neslaganje sa odlukom je izrazio pisanim putem Odboru direktora u roku od 8 (osam) dana od dana saznanja za njeno donošenje.

**Prestanak mandata člana Odbora direktora**

**Član 94.**

Članu Odbora direktora prestaje mandat:

istekom perioda na koji je imenovan;

podnošenjem ostavke;

razrješenjem od strane Skupštine akcionara, ukoliko ne postupa u skladu sa pravima i obavezama člana Odbora direktora;

razrješenjem od strane Skupštine akcionara, ukoliko bude pravosnažno osuđen u krivičnom, prekršajnom ili kakvom drugom postupku za djelo koje ga čini nedostojnim za vršenje funkcije člana Odbora direktora;

i u drugim slučajevima utvrđenim odredbama Zakona o privrednim društvima.

**Član 95.**

Član Odbora direktora može podnijeti ostavku u pisanoj formi prije isteka svog mandata, na način što o tome obavijesti Odbor direktora 15 (petnaest) dana prije održavanja sjednice Odbora direktora. Ostavka proizvodi pravno dejstvo danom imenovanja novog člana Odbora direktora.

**Tijela Odbora direktora**

**Član 96.**

Stalno tijelo Odbora direktora je Revizorski odbor.

Odbor direktora može formirati Komisiju za imenovanje i Komisiju za naknade.

Komisije imaju neparan broj članova i najmanje tri člana.

Jedan član komisija mora da bude nezavisni direktor.

**Član 97.**

Sastav, nadležnost, obaveze i odgovornosti tijela Odbora direktora utvrđuju se posebnim aktima koje donosi Odbor direktora.

Tijela Odbora direktora podnose Odboru direktora izvještaje o svom radu, u skladu sa odlukom o njihovom imenovanju.

**Član 98.**

Odbor direktora može imenovati i druga privremena tijela za obavljanje pojedinih poslova iz svoje nadležnosti.

Odlukom o imenovanju tih tijela bliže se utvrđuje njihov sastav, nadležnost, ovlašćenja i odgovornosti.

**Revizorski odbor**

**Član 99.**

Revizorski odbor ima 3 (tri) člana, od kojih većina nijesu povezani sa Društvom.

Najmanje jedan član Revizorskog odbora mora imati znanje iz oblasti računovodstva i revizije i ne smije biti zaposleni, akcionar ili član organa upravljanja u društvu.

**Član 100.**

Jedan član Revizorskog odbora može biti zaposlen u Društvu, ali ne može biti izvršni direktor. Revizorskim odborom predsjedava predsjednik koga između sebe biraju članovi Revizorskog odbora.

**Član 101.**

Revizorski odbor:

- prati postupak finansijskog izvještavanja;

- prati efektivnost interne kontrole Društva i interne revizije;

- prati zakonom propisanu reviziju godišnjih i konsolidovanih finansijskih

iskaza;

- prati nezavisnost angažovanih ovlašćenih revizora ili društva za reviziju koji

obavljaju reviziju;

- daje preporuke Skupštini Društva o izboru društva za reviziju ili ovlašćenog

revizora;

- razmatra planove i godišnje izvještaje unutrašnje kontrole, kao i druga pitanja

koja se odnose na finansijsko izvještavanje i reviziju;

- daje mišljenje, po zahtjevu Odbora direktora, vezano za identifikaciju ključnih

poslovnih rizika;

- donosi poslovnik o svom radu.

**Komisija za naknade**

**Član 102.**

Komisija za naknade ima 3 (tri) člana.

Članovi Komisije za naknade moraju imati odgovarajuća znanja i radna iskustva od značaja za rad Komisije.

**Član 103.**

Jedan član Komisije za naknade može biti zaposlen u Društvu, ali ne može biti izvršni direktor.

Komisijom za naknade predsjedava predsjednik koga između sebe biraju članovi Komisije za naknade.

**Član 104.**

Komisija za naknade:

* 1. priprema nacrt odluke o politici naknada organa upravljanja Društva;
  2. daje predlog o iznosu i strukturi naknade za svakog člana organa upravljanja i drugih organa Društva;
  3. razmatra i daje preporuke organima upravljanja o iznosu i strukturi naknada licima na rukovodećim mjestima u Društvu i obavlja druge poslove u vezi sa politikom naknada Društva koje joj povjeri Odbor direktora.

**Komisija za imenovanja**

**Član 105.**

Komisija za imenovanja ima 3 (tri) člana.

Članovi Komisije za imenovanja moraju imati odgovarajuća znanja i radna iskustva od značaja za rad Komisije.

**Član 106.**

Jedan član Komisije za imenovanja može biti zaposlen u Društvu, ali ne može biti izvršni direktor.

Komisijom za imenovanja predsjedava predsjednik koga između sebe biraju članovi Komisije za imenovanja.

**Član 107.**

Komisija za imenovanja:

* + 1. priprema predlog kandidata za izbor izvršnog direktora, sa mišljenjem i preporukom za imenovanje;
    2. daje mišljenje za predložene kandidate za članove organa upravljanja, kada se to zahtijeva od nje;
    3. najmanje jednom godišnje sačinjava izvještaj o primjerenosti sastava i broja članova organa upravljanja i daje mišljenje;
    4. daje mišljenje na kadrovsku politiku Društva prilikom izbora rukovodećih lica u Društvu i obavlja druge poslove u vezi sa kadrovskom politikom Društva koje joj povjeri Odbor direktora.

**Izvršni direktor**

**Član 108.**

Odbor direktora imenuje Izvršnog direktora Društva.

Za Izvršnog direktora može biti imenovano samo poslovno sposobno lice koje ima najmanje VII stepen stručne spreme ili ekvivalentni stepen obrazovanja i adekvatna stručno-upravljačka umijeća, i koje pored uslova propisanih propisima ispunjava i sljedeće posebne uslove:

* + - 1. radno iskustvo u struci, od čega najmanje 3 (tri) godine na rukovodećim poslovima, odnosno na poslovima sa posebnim ovlašćenjima i odgovornostima;
      2. ne postoje smetnje za izbor i imenovanje propisane Zakonom o privrednim

društvima.

**Član 109.**

Izvršni direktor se imenuje na period od 4 (četiri) godine.

Po isteku mandata iz prethodnog stava, isto lice može biti ponovo imenovano.

**Član 110.**

Predsjednik odbora direktora sa izvršnim direktorom zaključuje ugovor o radu na period do isteka mandata, kojim se bliže utvrđuju prava, obaveze i odgovornosti, visina zarade i druge naknade za rad izvršnog direktora, prestanak funkcije i druga međusobna prava, obaveze i odgovornosti u skladu sa pozitivnim propisima, Statutom i opštim aktima Društva.

**Član 111.**

Izvršni direktor Društva sprovodi i izvršava odluke Odbora direktora i vodi tekuće poslovanje Društva i u tom smislu:

* + - * 1. predstavlja i zastupa Društvo;
        2. izvršava odluke Skupštine akcionara i Odbora direktora Društva:
        3. organizuje i rukovodi radom Društva kao cjeline;
        4. stara se i odgovara za zakonitost rada Društva, u granicama svojih ovlašćenja;
        5. koordinira radom direktora i rukovodilaca organizacionih cjelina na dnevnoj osnovi;
        6. predlaže osnove poslovne politike, plan i program rada i mjere za njhovo sprovođenje;
        7. priprema i predlaže programe rada i razvoja Društva;
        8. stara se o održavanju solventnosti i likvidnosti Društva;
        9. upravlja imovinom Društva;
        10. odlučuje o raspolaganju finansijskim sredstvima Društva;
        11. zaključije ugovore i druge pravne poslove, u skladu sa svojim ovlašćenjima;
        12. predlaže unutrašnju organizaciju Društva i sistematizaciju radnih mjesta;
        13. odlučuje o prijemu i raspoređivanju zaposlenih, u skladu sa potrebama i planovima Društva:
        14. zaključije ugovore o radu i ugovore o djelu;
        15. odlučuje o pravima i obavezama zaposlenih u vezi sa radom;
        16. podnosi tromjesečne izvještaje o tekućem poslovanju Društva i druge izvještaje po zahtjevu Odbora direktora;
        17. formira radne grupe, stručne timove i komisije za izvršavanje konkretnih zadataka;
        18. formira komisije za godišnji popis imovine i donosi uputstva o radu tih komisija;
        19. odobrava službena putovanja u zemlji i inostranstvu;
        20. predsjedava sjednicama Skupštine akcionara, ako Skupština većinom glasova ne odluči drugačije;
        21. stara se o istinitom, blagovremenom i potpunom informisanju javnosti i zaposlenih;
        22. donosi odluku o radnom vremenu i preraspodjeli radnog vremena;
        23. donosi odluku o uvođenju rada dužeg od punog radnog vremena;
        24. preduzima odgovarajuće radnje iz oblasti organizacije željezničkog saobraćaja i izdaje odgovarajuće naloge u skladu sa Zakonom;
        25. stara se o obezbjeđenju tehničko-tehnološkog jedinstva, bezbjednosti i urednosti željezničkog saobraćaja;
        26. odlučuje o disciplinskoj odgovornosti zaposlenih;
        27. predstavlja Društvo u medijima;
        28. obavlja i druge poslove utvrđene Zakonom i Statutom Društva.

Izvršni direktor prisustvuje svim sjednicama Odbora direktora, ukoliko Odbor direktora ne odluči drugačije.

**Član 112.**

Izvršni direktor je odgovoran za svoj rad Odboru direktora za:

zakonitost rada i poslovne rezultate Društva;

sprovođenje Statuta, opštih akata i odluka organa Društva.

izvršavanje odluka Skupštine akcionara i Odbora direktora;

sprovođenje utvrđene strategije Društva;

organizaciju i vođenje poslova;

vršenje nadzora nad radom zaposlenih.

**Član 113.**

Mandat izvršnog direktora prestaje istekom perioda na koji je imenovan, u skladu sa ugovorom zaključenim sa predsjednikom odbora direktora.

Mandat izvršnog direktora prestaje i u slučaju prestanka ispunjavanja uslova za imenovanje utvrđenih ovim zakonom.

Odbor direktora može razriješiti izvršnog direktora i prije isteka mandata, bez navođenja razloga, u kom slučaju izvršni direktor može tražiti isplatu otpremnine u skladu sa ugovorom zaključenim sa predsjednikom odbora direktora.

Izvršni direktor može podnijeti ostavku prije isteka svog mandata, na način da o tome obavijesti odbor direktora najmanje 15 dana prije podnošenja ostavke.

Ostavka proizvodi dejstvo u odnosu na društvo danom podnošenja, osim ako u ostavci nije naveden kasniji datum.

Prestanak mandata izvršnog direktora u slučajevima iz st. 1 do 4 ovog člana registruje se u CRPS, u roku od 15 dana od dana sticanja uslova za registraciju.

U slučajevima iz st. 1 do 4 ovog člana, odbor direktora imenuje vršioca dužnosti izvršnog direktora do imenovanja novog izvršnog direktora, u skladu sa ovim zakonom.

Ako odbor direktora nije imenovao vršioca dužnosti izvršnog direktora, izvršni direktor kojem je prestao mandat nastavlja sa radom do imenovanja novog izvršnog direktora ili privremenog zastupnika.

Odbor direktora je dužan da imenuje novog izvršnog direktora, u roku od 60 dana od dana registracije prestanka mandata izvršnog direktora u CRPS.

Nadležni organ za registraciju je dužan da evidentira ostavku izvršnog direktora.

**Član 113a**

Izvršni direktor po razrješenju ima pravo na isplatu otpremnine u iznosu 3 prosječne zarade na nivou Društva iz prethodne godine, sa kojom isplatom otpremnine mu prestaje radni odnos.

**Član 114.**

Briše se.

**Član 115.**

U slučaju da iz bilo kog razloga Društvo ostane bez Izvršnog direktora, Odbor je dužan da do imenovanja novog Izvršnog direktora imenuje drugog zaposlenog da vrši funkciju izvršnog direktora.

Odbor direktora je dužan da imenuje novog izvršnog direktora, u roku od 60 dana od dana registracije prestanka mandata izvršnog direktora u CRPS.

**OSTALI ORGANI**

**Sekretar Društva**

**Član 116.**

Odbor direktora imenuje i razrješava sekretara Društva.

Sekretar ne mora biti zaposlen u Društvu.

**Član 117.**

Za sekretara Društva može biti imenovano lice koje ispunjava sljedeće uslove:

- da ima visoku stručnu spremu pravne struke;

- da ima stručna znanja i najmanje 8 godina radnog iskustva od čega najmanje 3 godine rada na rukovodećim ili poslovima sa posebnim ovlašćenjima i odgovornostima:

- da nema zakonskih smetnji.

**Član 118.**

Sekretar obavlja sljedeće poslove:

priprema materijale, organizuje rad i vodi zapisnike Skupštine akcionara i Odbora

direktora:

stara se o sazivanju Skupštine u propisanim rokovima;

ažurira spisak akcionara, sa potrebnim podacima, prati izmjene statusnih

promjena kodakcionara;

odgovara na pismeno postavljeno pitanje akcionara u zakonom propisanim

rokovima:

stara se o pripremanju i dostavi materijala za sjednicu Odbora direktora;

učestvuje u pripremi sjednica Odbora direktora i izvršava naloge Odbora direktora, dostavlja dokumentaciju CRPS-u, u skladu sa odredbama Zakona o privrednim društima;

odgovoran je za vođenje i čuvanje zapisnika sa svih sjednica Skupštine akcionara i Odbora direktora;

podnosi dokumentaciju Komisiji za tržište kapitala Crne Gore i CKDD;

obavlja i druge poslove u skladu sa pozitivniri propisima i opštim aktima Društva.

Sekretar za svoj rad odgovara Odboru direktora.

**Član 119.**

Predsjednik odbora direktora sa sekretarom zaključuje ugovor o radu, kojim se bliže utvrđuju njegova prava, obaveze i odgovornosti, visina zarade i druge naknade za rad sekretara Društva, prestanak funkcije i druga međusobna prava, obaveze i odgovornosti u skladu sa Zakonom, Statutom i opštim aktima Društva.

**Nezavisni revizor**

**Član 120.**

Nezavisnog revizora Društva imenuje Skupština akcionara za period koji ne može biti duži od 1 (jedne) godine.

Pravo predlaganja kandidata za revizora Društva imaju akcionari koji imaju najmanje 5% (pet procenata) akcija u Društvu.

Odluku o izboru Revizora Skupština akcionara donosi većinom glasova prisutnih akcionara. Na osnovu odluke Skupštine akcionara, izvršni direktor Društva zaključuje ugovor sa revizorom.

**Član 121.**

Revizor je dužan da izvrši reviziju godišnjih finansijskih izvještaja po završetku finansijske godine u skladu sa Zakonom kojim je uređena oblast računovodstva i revizije, i da o izvršenoj reviziji podnese izvještaj Skupštini akcionara.

Odbor direktora i izvršni direktor ne smiju uticati na rad revizora na bilo koji način.

Revizor ima pravo da prisustvuje skupštini i daje objašnjenja i odgovore na postavljena pitanja u vezi sa ocjenama i mišljenjem datim u revizorskom izvještaju.

# 11.OPŠTI I POJEDINAČNI AKTI DRUŠTVA

**Član 122.**

Statut je najviši opšti akt Društva i donosi ga Skupština akcionara.

# Član 123.

Predlog za izmjene i dopune Statuta mogu podnijeti Odbor direktora i akcionari koji imaju najmanje 5% (pet procenata) kapitala Društva.

Ako su predlog izmjena i dopuna Statuta podnijeli akcionari, predlog se prethodno dostavlja Odboru direktora, kako bi Odbor direktora dao svoje mišljenje Skupštini akcionara o datom predlogu.

Skupština akcionara usvaja izmjene i dopune Statuta dvotrećinskom većinom glasova akcionara, koji čine kvorum od dvije trećine akcija koje daju pravo glasa, čiji su vlasnici lično prisutni ili glasaju posredstvom punomoćnika, odnosno putem glasačkih listića.

# Član 124.

Unutrašnji odnosi uređuju se opštim aktima, koji su obavezujući za sve zaposlene.

Osim Statuta, opšti akti su pravilnici, poslovnici, uputstva i odluke kojima se na opšti način uređuju određena pitanja.

Opšti akti Društva moraju biti u saglasnosti sa Statutom.

Odredbe opštih akata koje nijesu u saglasnosti sa Statutom ne mogu se primjenjivati.

Pojedinačni akti koje donose organi ili ovlašćeni pojedinci moraju biti u saglasnosti sa opštim aktima.

**Član 125.**

Nacrte opštih akata iz člana 128. ovog Statuta priprema stručna služba Društva i dostavlja ih Izvršnom direktoru.

Nacrt opšteg akta od interesa za rad i položaj zaposlenih u Društvu, i to u vezi prava, obaveza i odgovornosti iz radnog odnosa i stambene oblasti, dostavlja se Sindikatu, radi davanja mišljenja.

Ukoliko Sindikat u roku od 15 dana od dana dostavljanja nacrta opšteg akta ne dostavi svoje mišljenje, smatraće se da je dao pozitivno mišljenje na ponuđeni nacrt akta.

Izvršni direktor Društva, na osnovu nacrta, utvrđuje prijedlog opšteg akta za Odbor direktora.

Izmjene i dopune akata donose se na način i po postupku utvrđenim za njegovo donošenje.

**Član 126.**

Tumačenje opštih akata daje organ koji ih je donio.

**Član127.**

Odbor direktora donosi sve opšte akte, osim Statuta.

**Član 128.**

Opšti akti se objavljuju na Oglasnoj tabli u sjedištu Društva, a stupaju na snagu osmog dana od dana objavljivanja.

U izuzetnim slučajevima, ukoliko postoje opravdani razlozi, nadležni organ prilikom donošenja akta može utvrditi da akt stupa na snagu danom njegovog objavljivanja, odnosno danom njegovog donošenja.

# 12. FINANSIJE, RASPODJELA DOBITI I POKRIĆE GUBITKA

**Član 129.**

Finansijska godina je kalendarska godina.

**Član 130.**

Društvo vodi poslovne knjige, sastavlja knjigovodstvene isprave, vrednuje imovinu i obaveze i sastavlja finansijske iskaze u skladu sa Zakonom o privrednim društvima i zakonima kojima je uređena oblast računovodstva i revizije.

Poslovne knjige iz prethodnog stava Društvo vodi po kontnom okviru koji je propisan za privredna društva.

# Član 131.

Dio prihoda iz poslovanja Društva, koji po godišnjem računu preostane nakon izmirenja rashoda i drugih zakonskih obaveza, iskazuje se kao neraspoređena dobit. Dobit Društva se može rasporediti na:

1. povećanje akcionarskog kapitala Društva, srazmjerno učešćuakcionara;
2. isplatudividende;
3. formiranje ili povećanje postojećihrezervi;
4. ostale namjene, u skladu sa pozitivnim propisima i opštim aktimaDruštva.

**Dividenda**

# Član 132.

Dividenda je isplata dijela dobiti Društva njegovim akcionarima.

Iznos namijenjen za raspodjelu akcionarima ne može prelaziti iznos profita ostvaren na kraju posljednje finansijske godine, uvećan za dobitke iz prethodnih godina i raspoloživi iznos rezervi, umanjen za gubitke koji su prenijeti iz prethodnih godina i za iznose određene zakonom i Statutom za rezerve Društva.

Ukoliko je raspodjela dobiti izvršena suprotno prethodnom stavu ovog člana, akcionari će izvršiti povraćaj primljene dobiti.

Kada na posljednji dan posljednje finansijske godine neto imovina Društva, prema godišnjem izvještaju, iznosi ili bi nakon raspodjele profita akcionarima iznosila manje od vrijednosti kapitala Društva zajedno sa rezervama koje se ne mogu raspodjeljivati prema Zakonu o privrednim društvima ili Statutu, Društvo ne može vršiti raspodjelu dobiti akcionarima.

# Član 133.

Odluku o raspodjeli dobiti donosi Skupština akcionara na prijedlog Odbora direktora.

Skupština akcionara može odlučiti da se dobit ne raspoređuje.

# Član 134.

Po pravilu, dividende se isplaćuju u novcu.

Na osnovu odluke Skupštine akcionara, dividende se mogu isplaćivati i u obliku akcija Društva ili drugih hartija od vrijednosti.

# Član 135.

Učešće akcionara pri raspodjeli dobiti (isplati dividende) utvrđuje se srazmjerno njihovom učešću u kapitalu Društva.

U slučaju povlašćenih akcija, u skladu sa odlukom o emisiji, dividenda se isplaćuje prije isplate dividende vlasnicima običnih akcija.

**Pokriće gubitka**

# Član 136.

Gubitak se namiruje na teret rezervi Društva, ukoliko iste postoje, odnosno iz akcionarskog kapitala za slučaj da rezerve, ukoliko postoje, nijesu dovoljne.

Po osnovu iskazanog gubitka, akcionarski kapital Društva se umanjuje za iznos nepokrivenog gubitka svakom akcionaru srazmjerno visini učešća u ukupnom akcionarskom kapitalu Društva.

**13. JAVNOST RADA**

**Član 137.**

Rad Društva je javan.

U skladu sa pozitvnim propisima, Društvo javno objavljuje kvantitativne i kvalitativne podatke, koji su od značaja za informisanje javnosti o finansijskom stanju i poslovanju.

**Član 138.**

U skladu sa zakonom, akcionari i zaposleni u Društvu imaju pravo da budu istinito i blagovremeno informisani o poslovanju i radu Društva.

U skladu sa propisima i internim regulativama, Društvo priprema i blagovremeno objavljuje izvještaje i podatke o svom finansijskom stanju i poslovanju, posredstvom oglasne table, internet stranice i na druginačin.

# 14. POSLOVNA TAJNA

**Član 139.**

Poslovnom tajnom u Društvu smatraju se akta, isprave i podaci o poslovanju Društva čije bi saopštavanje neovlašćenim licima izazvalo ili moglo izazvati teže štetne posledice za interes i ugled Društva, interese akcionara i drugih lica, odnosno podatak ili skup podataka koji ima ekonomsku vrijednost zato što nijesu opštepoznati i na koje se primjenjuju odgovarajuće mjere zaštite tajnosti na osnovu kojih društvo koje ih zakonito posjeduje obezbjeđuje njihovu tajnost.

Odbor direktora posebnim aktom propisuje koja se dokumenta i informacije smatraju poslovnom tajnom, na koji način se obezbjeđuje čuvanje poslovne tajne i oblike odgovornosti za povredu obaveze zaštite povjerljivosti takvih podataka.

# Član 140.

Članovi Odbora direktora, izvršni direktor, akcionari, zaposleni i druga lica koja u obavljanju poslova za Društvo dođu u posjed podataka koji predstavljaju poslovnu tajnu dužni su da obazbijede - za vrijeme rada u Društvu, 5 (pet) godina nakon prestanka rada u Društvu ili 5 (pet) godina po okončanom obavljanju poslova za ili sa Društvom – da povjerljivost podataka bude očuvana, pri čemu podatake koji predstavljaju poslovnu tajnu ne smiju upotrebljavati u svoju ličnu korist, niti učiniti dostupnim drugim licima, pod prijetnjom krivične odgovornosti i imovinsko-pravne odgovornosti za nastalu materijalnu i nematerijalnuštetu.

# Član 141.

Društvo kontinuirano obezbjedjuje ostvarivanje zaštite podataka u informacionom sistemu, posebno putem kontrole distribucije dokumenata ovlašćenim licima Društva i njihovog čuvanja u skladu sa zakonom i aktima Društva.

# 15. ZAPOSLENI I SINDIKALNO ORGANIZOVANJE

**Član 142.**

Zaposleni su lica koja su sa Društvom zasnovala radni odnos.

# Član 143.

Zaposleni u Društvu imaju prava, obaveze i odgovornosti koje su utvrđene pozitvnim propisima, kolektivnim ugovorima, Statutom i opštim aktima Društva.

# Član 144.

Zaposleni u Društvu dužni su da poslove i zadatke Društva obavljaju stručno i blagovremeno, u skladu sa pozitvnim propisima, Statutom i opštim aktima Društva.

# Član 145.

Društvo obezbjeđuje sredstva iz ostvarenih prihoda za zarade i ostala lična primanja zaposlenih.

Izdvajanje sredstava za zarade i druge potrebe zaposlenih zavisi od rezultata rada zaposlenih i poslovanja Društva.

# Član 146.

U skladu sa pozitivnim propisima i opštim aktima Društva, Društvo obezbijeđuje uslove za rad i djelovanje sindikalnih organizacija zaposlenih uDruštvu.

**16. STATUSNE PROMJENE**

**Član 147.**

Društvo se može restrukturirati u skladu sa Zakonom o privrednim društvima kroz statusnu promjenu i promjenu oblika Društva.

Statusna promjena može se izvršiti:

* spajanjem dva ili više društava;
* podjelom na dva ili više društava;
* odvajanjem uz osnivanje jednog ili više društava.

Promjena oblika Društva je postupak u kojem Društvo mijenja postojeći oblik u neki od drugih oblika privrednih društava utvrđenih Zakonom o privrednim društvima.

Odluku iz stava 1 ovog člana donosi Skupština akcionara dvotrećinskom većinom glasova prisutnih i zastupljenih akcionara preko punomoćnika ili putem glasačkih listića.

Osnivačku skupštinu privrednog društva koje nastaje postupkom restrukturiranja Društva, saziva Odbor direktora Društva.

# 17. ZAŠTITA ŽIVOTNESREDINE

**Član 148.**

Društvo se zalaže za aktivnu i dosljednu zaštitu životne okoline, sa ciljem njenog očuvanja za potrebe budućih generacija.

Pitanje zaštite životne sredine uređuje se posebnim aktom koji donosi Odbor direktora.

Društvo, saglasno svojim obavezama i mogućnostima, utvrđuje sredstva za zaštitu i unapređenje životne sredine.

# 18. PRELAZNE I ZAVRŠNEODREDBE

**Član 149.**

Na pitanja koja nijesu uređena ovim Statutom primjenjivaće se odredbe Zakona o privrednim društvima, drugih pozitivnih propisa, Kolektivnog ugovora i opštih akata Društva.

Svi organi Društva koji ispunjavaju uslove iz Zakona i ovog Statuta nastavljaju sa radom.

Svi postojeći opšti akti koji nijesu u suprotnosti sa Zakonom o privrednim društvima i ovim Statutom primjenjivaće se do donošenja novih opštih akata.

**Član 150.**

Danom početka primjene ovog Statuta prestaje da važi Statut Akcionarskog društva “Održavanje željezničkih voznih sredstava” Podgorica od 31.12.2010.godine i Izmjene i dopune Statuta Akcionarskog društva “Održavanje željezničkih voznih sredstava” Podgorica broj: 601/1 od 04.03.2013.godine.

**Član 151.**

Ovaj Statut Akcionarskog društva “Održavanje željezničkih voznih sredstava” Podgorica stupa na snagu danom objavljivanja na oglasnoj tabli u sjedištu Društva, a primjenjivaće se danom registracije u Centralnom registru privrednih subjekata (CRPS) u Podgorici.

**PREDSJEDAVAJUĆI SKUPŠTINE**

**IZVRŠNI DIREKTOR**

**Goran Đurković, s.r.**